АҞӘА, жәабран 20 - Sputnik. Аԥсны Апарламент аҿы аус адулоуп адемографиатә политиказы азакәан апроект иҳәеит асоциалтә политикеи, аџьеи, агәабзиарахьчареи, адемографиеи, аибашьра аветеранцәеи аинвалидцәеи русқәа рзы апарламенттә еилакы ахантәаҩы Алхас Џьынџьал.
"Аусутә гәыԥ арепатриантцәа рзы азакәан ариашарақәа аус рыдырулеит, адемографиатә политиказы хаз игоу азакәани адемографиатә политиказы хықәкылатәи аҳәынҭқарратә программеи аус рыднаулеит. Адемографиатә политиказы азакәан азиндырратә ҵаҵӷәы анаҭоит абри аилкаара. Ҳара абри аус ҳшалацәажәогьы аус аҿы анормативқәа ҳамам, ахырхарҭақәа алкаам, аҭакзыԥхықәу ауаа шьақәыргылам", - иҳәеит Џьынџьал.
Иара агәыӷра ааирԥшит абри адокумент адемографиазы аҳәынҭпрограмма шьаҭас иаиуеит ҳәа. Ахықәкытә программа апрограмма маҷқәа рыла еихшоуп: ахәҭак аҭаацәара қәыԥшқәа нхарҭала реиқәыршәара иазырхоуп, егьи – усурҭаҭыԥла, ахԥатәи – амедицинатә цхыраара. Абри аан аҵакы амоуп апрограмма аинформациатә дгылара.
"Иахьа зегьы иаабоит ҳтәыла адемографиа ахықә аҿы инеины ишыҟоу. Иҟоу аҭагылазаашьа ала ма аҭоурых аӡыблара ҳагоит, ма амаҵә ҳахьынҳалароуп", - иҳәеит иара.
Уаанӡа арадио Sputnik аинтервиу азҭаз, Аԥсны адемографиа азҵаарақәа ҭызҵаауа, аекономикатә ҭҵаарадыррақәа ркандидат, ААУ адоцент Инга Арӡынԥҳа иазгәалҭеит адемографиатә процессқәа ҟазшьарбаганы ишрымоу аира аиҵахареи аԥсра аизҳареи. Аҵарауаҩ лажәақәа рыла аира азеиԥш коеффициент ҩынтәны еиҵахеит ҳәа.
Иара убас шәаԥхьар ҟалоит:
Анхарҭа, аусурҭа, амедицинатә цхыраара: адемографиатә закәан апроект иахәаԥшит
АҞӘА, хәажәкыра 1 - Sputnik. Шә-тоннак рҟынӡа амимоза Аԥснынтә Урыстәылаҟа иаларгалахьеит жәабранмза иалагӡаны ҳәа аанацҳауеит "Вести-Сочи".
Иааиуа амшқәа рзы иазԥхьагәаҭоуп даҽа шә-тоннак аекспорт. Анаплакыҩцәа 200 тонна рекспорт азы адокументқәа азырхианы инарышьҭхьеит.
Аиҳарак ашәҭ аҭира хәажәкырамза иақәшәоит. Урыстәылаҟа коммерциатә хықәкала ашәҭ алагалараан ашәҟәы иҭагалатәуп. Закәаншьаҭада аиагараан ахараԥса ддыршәоит. 15 ҿаҳәара еиҳаны аҳәаа иахызго ртауар ашәҟәы иҭаргалароуп.
Амимоза аҳәаа ахыгаразы Ахәаахәҭра-ааглыхратә палатаҟынтә асертификати афито-санитартә хылаԥшра асертификати аҭахуп.
Шәачатәи аҳазалхыҩцәа административтә зинеилагара ҳәа жәаа-уск хацдыркхьеит, иаԥырҟәҟәаан тоннаки бжаки аҟынӡа амимоза закәаншьаҭада аҳәаа ахыгара.
Иара убас шәаԥхьар ҟалоит:
Амимозаз аҵарҭышагара зҭахыз аинспекторцәа рганахьала ашьаус хацыркуп
Ақыҭа – нхарҭа ҭыԥуп. Ақыҭа иахьатәи аԥсҭазаашьеи уаҵәтәи аԥеиԥши, иацу адоуҳаи иҟоу ауадаҩрақәеи ҳрылацәажәоит. Аԥсуа қыҭа азхьаԥшразы иҟаҵатәу азы ргәаанагара рҳәоит уи иадҳәалоу ауаа.
Шәазыӡырҩы аудио.
Иара убас шәаԥхьар ҟалоит:
"Сабша-мҽышала узынхаӡом" – ақыҭа ԥсҭазаара иацу ауадаҩрақәа ртәы